ชื่อเสียงอันเลื่องชื่อลือชาของร้านคงไม่ต้องพูดถึง หลายคนที่มาทานจะไม่แปลกใจเลยว่าทำไมพูดถึงโจ๊กแล้วต้องนึกถึงโจ๊กสามย่าน เอาเป็นว่าร้านนี้ทำโจ๊กได้มาตรฐานดีมากแบบที่ควรจะเป็น ข้าวหอมมะลิมีกลิ่นหอมทุกคำตามชื่อ การปรุงรสเค็มหวานกำลังพอดีสำหรับอาหารมื้อง่ายๆซึ่งทานได้ทุกมื้อ หมูสับปั้นก้อนมีความนุ่มเหนียวซึ่งไล่ลมออกได้ดีปรุงรสได้ดี ปริมาณที่เสิร์ฟทำให้อิ่มท้องได้ 1 มื้อสบายๆแถมราคาก็เป็นมิตรกับทุกคน ทานได้โดยไม่มีข้อจำกัดทั้งเด็ก ผู้ใหญ่ ผู้ชาย ผู้หญิง คนไทย คนต่างชาติ ฯลฯ